CBG "2018Q1

บริษัท คาราบาวกรุ๊ป จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2561

1.	ข้อมูลทั่วไป

1.1	ข้อมูลบริษัทฯ

บริษัท คาราบาวกรุ๊ป จำกัด (มหาชน) (“บริษัทฯ”) จัดตั้งขึ้นเป็นบริษัทจำกัดเมื่อวันที่ 28 สิงหาคม 2556 และมีภูมิลำเนาในประเทศไทย และได้จดทะเบียนแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชนจำกัดเมื่อวันที่ 8 กรกฎาคม 2557 ธุรกิจหลักของบริษัทฯคือการลงทุนในบริษัทย่อย ที่อยู่ตามที่จดทะเบียนของบริษัทฯอยู่ที่เลขที่ 393 อาคาร 393 สีลม ชั้น 7 - 10 ถนนสีลม แขวงสีลม เขตบางรัก กรุงเทพมหานคร

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2559) เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินฉบับภาษาไทยนี้

1.3	หลักเกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท คาราบาวกรุ๊ป จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2560 โดยมีการเปลี่ยนแปลงโครงสร้างเกี่ยวกับบริษัทย่อยในระหว่างงวดปัจจุบันจากการเปลี่ยนแปลงสัดส่วนการถือหุ้นในบริษัทย่อยของบริษัทย่อยในต่างประเทศ ตามที่กล่าวไว้ในหมายเหตุประกอบงบการเงินข้อ 8

1.4 	มาตรฐานการรายงานทางการเงินใหม่

ก. 	มาตรฐานการรายงานทางการเงินที่เริ่มมีผลบังคับใช้ในปีปัจจุบัน

ในระหว่างงวด บริษัทฯและบริษัทย่อยได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2560) จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2561 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงและอธิบายให้ชัดเจนเกี่ยวกับการเปิดเผยข้อมูลในหมายเหตุประกอบงบการเงิน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯและบริษัทย่อย

ข. 	มาตรฐานการรายงานทางการเงินที่จะมีผลบังคับใช้ในอนาคต

ในระหว่างงวด สภาวิชาชีพบัญชีได้ประกาศใช้มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่      1 มกราคม 2562 หลักการสำคัญของมาตรฐานดังกล่าวสรุปได้ดังนี้

มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า

มาตรฐานการรายงานทางการเงิน ฉบับที่ 15 ใช้แทนมาตรฐานการบัญชี ฉบับที่ 11 เรื่อง สัญญาก่อสร้าง มาตรฐานการบัญชี ฉบับที่ 18 เรื่อง รายได้ และการตีความมาตรฐานบัญชีที่เกี่ยวข้อง กิจการต้องใช้มาตรฐานการรายงานทางการเงินฉบับนี้กับสัญญาที่ทำกับลูกค้าทุกสัญญา ยกเว้นสัญญาที่อยู่ในขอบเขตของมาตรฐานการบัญชีฉบับอื่น มาตรฐานฉบับนี้ได้กำหนดหลักการ 5 ขั้นตอนสำหรับการรับรู้รายได้ที่เกิดขึ้นจากสัญญาที่ทำกับลูกค้า โดยกิจการจะรับรู้รายได้ในจำนวนเงินที่สะท้อนถึงสิ่งตอบแทนที่กิจการคาดว่าจะมีสิทธิได้รับจากการแลกเปลี่ยนสินค้าหรือบริการที่ได้ส่งมอบให้แก่ลูกค้า และกำหนดให้กิจการต้องใช้ดุลยพินิจและพิจารณาข้อเท็จจริงและเหตุการณ์ที่เกี่ยวข้องทั้งหมดในการพิจารณาตามหลักการในแต่ละขั้นตอน

ปัจจุบันฝ่ายบริหารของบริษัทฯและบริษัทย่อยอยู่ระหว่างการประเมินผลกระทบที่อาจมีต่องบการเงินในปีที่เริ่มนำมาตรฐานดังกล่าวมาถือปฏิบัติ

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยได้ใช้นโยบายการบัญชีและวิธีการคำนวณเช่นเดียวกับที่ใช้ใน             งบการเงินสำหรับปีสิ้นสุดวันที่ 31 ธันวาคม 2560

2.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2561 และ 31 ธันวาคม 2560 มีรายละเอียดดังนี้

(หน่วย: พันบาท)

ยอดคงค้างของเงินให้กู้ยืมระยะสั้นระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2561 และ 31 ธันวาคม 2560 และการเคลื่อนไหวของเงินให้กู้ยืมดังกล่าวมีรายละเอียดดังนี้

เงินให้กู้ยืมระยะสั้นแก่กิจการที่เกี่ยวข้องกัน

ณ วันที่ 31 มีนาคม 2561 เงินให้กู้ยืมระยะสั้นแก่กิจการที่เกี่ยวข้องกันเป็นเงินให้กู้ยืมในรูปตั๋วสัญญาใช้เงินโดยคิดดอกเบี้ยในอัตราร้อยละ 3.5 ต่อปี (31 ธันวาคม 2560: 3.5 - 5.0 ต่อปี)

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2561 และ 2560 บริษัทฯและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

(หน่วย: ล้านบาท)

ภาระค้ำประกัน

ณ วันที่ 31 มีนาคม 2561 บริษัทฯมีภาระค้ำประกันวงเงินสินเชื่อให้กับบริษัทย่อยสองแห่งตามที่กล่าวไว้ในหมายเหตุประกอบงบการเงินข้อ 23.5.1 และมีภาระค้ำประกันเงินให้กู้ยืมระยะยาวให้กับบริษัทย่อยแห่งหนึ่ง ตามที่กล่าวไว้ในหมายเหตุประกอบงบการเงินข้อ 23.5.2

## 3.	เงินสดและรายการเทียบเท่าเงินสด

ณ วันที่ 31 มีนาคม 2561 และ 31 ธันวาคม 2560 เงินสดและรายการเทียบเท่าเงินสดประกอบด้วยรายการดังต่อไปนี้

(หน่วย: พันบาท)

ณ วันที่ 31 มีนาคม 2561 เงินฝากออมทรัพย์และเงินฝากประจำมีอัตราดอกเบี้ยระหว่างร้อยละ 0.01 ถึง 0.63 ต่อปี (31 ธันวาคม 2560: ร้อยละ 0.01 ถึง 0.38 ต่อปี)

## 4.	เงินลงทุนชั่วคราว

รายการเปลี่ยนแปลงของบัญชีเงินลงทุนชั่วคราวซึ่งเป็นเงินลงทุนในหลักทรัพย์เพื่อค้าสำหรับงวดสามเดือน สิ้นสุดวันที่ 31 มีนาคม 2561 สรุปได้ดังนี้

5.	ลูกหนี้การค้าและลูกหนี้อื่น

(หน่วย: พันบาท)

6.	การปรับลดสินค้าคงเหลือเป็นมูลค่าสุทธิที่จะได้รับ

รายการเปลี่ยนแปลงของบัญชีการปรับลดสินค้าคงเหลือเป็นมูลค่าสุทธิที่จะได้รับสำหรับงวดสามเดือนสิ้นสุดวันที่ 31 มีนาคม 2561 สรุปได้ดังนี้

(หน่วย: พันบาท)

7.	สินทรัพย์หมุนเวียนอื่น

(หน่วย: พันบาท)

8.	เงินลงทุนในบริษัทย่อย

8.1	เงินลงทุนในบริษัทย่อยตามที่แสดงในงบการเงินเฉพาะกิจการ มีรายละเอียดดังต่อไปนี้

เงินลงทุนในบริษัทย่อยที่บริษัทฯถืออยู่เดิม

8.2.1	เมื่อวันที่ 22 กุมภาพันธ์ 2560 ที่ประชุมคณะกรรมการบริษัทฯมีมติอนุมัติให้ CHHK ดำเนินการร่วมกับ ICSG ในการจัดตั้งบริษัทย่อยแห่งใหม่ในประเทศฮ่องกง ชื่อ บริษัท คาราบาวเวนเจอร์โฮลดิ้งส์ (ฮ่องกง) จำกัด (CVHHK) โดยมีสัดส่วนการถือหุ้นร้อยละ 90 และร้อยละ 10 ตามลำดับ เพื่อประกอบธุรกิจหลักในการถือหุ้นในบริษัทอื่นในต่างประเทศ โดยมีทุนจดทะเบียนจำนวนประมาณไม่เกิน 19.7 ล้านเหรียญสหรัฐอเมริกา แบ่งออกเป็นหุ้นสามัญจำนวน 19.7 ล้านหุ้น CVHHK ได้จดทะเบียนจัดตั้งบริษัทแล้วเสร็จเมื่อวันที่ 2 มีนาคม 2560 การร่วมทุนดังกล่าวทำให้บริษัทฯมีอำนาจควบคุมใน CVHHK ในสัดส่วนร้อยละ 90 โดยการถือหุ้นทางอ้อมผ่าน CHHK

เมื่อวันที่ 6 ตุลาคม 2560 CVHHK ได้ยื่นขอจดทะเบียนเลิกกิจการกับหน่วยงานราชการของประเทศฮ่องกง โดยการจดทะเบียนเลิกกิจการดังกล่าวได้ดำเนินการแล้วเสร็จเมื่อวันที่ 15 กุมภาพันธ์ 2561

8.2.2	เมื่อวันที่ 5 มกราคม 2561 ที่ประชุมคณะกรรมการของบริษัท คาราบาวโฮลดิ้งส์ (ฮ่องกง) จำกัด (CHHK) (บริษัทย่อยแห่งหนึ่ง) มีมติให้เพิ่มทุนจดทะเบียนจาก 34.0 ล้านเหรียญสหรัฐอเมริกา เป็น 60.5 ล้านเหรียญสหรัฐอเมริกา (เพิ่มขึ้น 26.5 ล้านเหรียญสหรัฐอเมริกาหรือประมาณ 22.0 ล้านยูโร) ซึ่งบริษัทฯได้จ่ายชำระค่าหุ้นเพิ่มทุนเรียบร้อยแล้ว บริษัทย่อยดังกล่าวได้จดทะเบียนการเพิ่มทุนแล้วเมื่อวันที่ 5 มกราคม 2561

8.2.3	เมื่อวันที่ 8 มกราคม 2561 ที่ประชุมคณะกรรมการของบริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (CVHLUX) (บริษัทย่อยแห่งหนึ่ง) มีมติให้เพิ่มทุนจดทะเบียนจาก 16.9 ล้านยูโร เป็น 62.3 ล้านยูโร (เพิ่มขึ้น 45.4 ล้านยูโรหรือ 40.3 ล้านปอนด์สเตอร์ลิง) เพื่อสนับสนุนการดำเนินงานของบริษัท อินเตอร์คาราบาว ลิมิเต็ด (ICUK) (บริษัทย่อยอีกแห่งหนึ่ง) โดยดำเนินการดังนี้

ออกและเสนอขายหุ้นสามัญเพิ่มทุนให้แก่ผู้ถือหุ้นตามสัดส่วนการถือหุ้นเป็นจำนวน 22.0 ล้าน  ยูโร หรือประมาณ 19.5 ล้านปอนด์สเตอร์ลิง อย่างไรก็ตาม บริษัท อินเตอร์คาราบาวไพรเวท                  ลิมิเต็ด (ICSG) ในฐานะผู้ถือหุ้นอีกฝ่ายหนึ่งของ CVHLUX แสดงความประสงค์ขอสละสิทธิ์การซื้อหุ้นสามัญเพิ่มทุนใน CVHLUX ตามสัดส่วนการถือหุ้นของตนเองครั้งนี้ทั้งจำนวน โดยเมื่อวันที่ 8 มกราคม 2561 CHHK ได้เข้าซื้อหุ้นสามัญเพิ่มทุนทั้งหมดของ CVHLUX จำนวน 22.0 ล้านยูโร หรือประมาณ 19.5 ล้านปอนด์สเตอร์ลิง และได้ชำระค่าหุ้นเพิ่มทุนดังกล่าวแล้วเต็มจำนวน

แปลงหนี้สินจากเงินกู้ยืมจาก บริษัท คาราบาวโฮลดิ้งส์ (ฮ่องกง) จำกัด (CHHK) และ บริษัท อินเตอร์คาราบาวไพรเวท ลิมิเต็ด (ICSG) เป็นทุน เป็นจำนวน 23.4 ล้านยูโร หรือประมาณ 20.8 ล้านปอนด์สเตอร์ลิง

บริษัทย่อยดังกล่าวได้จดทะเบียนการเพิ่มทุนแล้วเมื่อวันที่ 8 มกราคม 2561

ผลจากการเพิ่มทุนดังกล่าว ทำให้ CHHK มีสัดส่วนการถือหุ้นใน CVHLUX เพิ่มขึ้นจากร้อยละ 51 เป็นร้อยละ 84.3 ซึ่งมีผลกระทบต่องบแสดงฐานะการเงินรวม ดังนี้

8.2.4 	เมื่อวันที่ 12 มกราคม 2561 ที่ประชุมคณะกรรมการของบริษัท อินเตอร์คาราบาว ลิมิเต็ด (ICUK) (บริษัทย่อยแห่งหนึ่ง) มีมติให้เพิ่มทุนจดทะเบียนจาก 14.5 ล้านปอนด์สเตอร์ลิงเป็น 34.0 ล้านปอนด์สเตอร์ลิง (เพิ่มขึ้น 19.5 ล้านปอนด์สเตอร์ลิงหรือประมาณ 22.0 ล้านยูโร) โดยบริษัทย่อยดังกล่าวได้จดทะเบียนการเพิ่มทุนแล้วเมื่อวันที่ 12 มกราคม 2561

เมื่อวันที่ 12 มกราคม 2561 CVHLUX ได้เข้าซื้อหุ้นสามัญเพิ่มทุนทั้งหมดของ ICUK จำนวน 19.5 ล้านปอนด์สเตอร์ลิงหรือประมาณ 22.0 ล้านยูโร โดย CVHLUX ได้จ่ายชำระค่าหุ้นเพิ่มทุนแล้วจำนวน 12.5 ล้านปอนด์สเตอร์ลิงเมื่อวันที่ 12 มกราคม 2561 และ 3.0 ล้านปอนด์สเตอร์ลิงเมื่อวันที่ 25 เมษายน 2561 สำหรับส่วนที่เหลือจำนวน 4.0 ล้านปอนด์สเตอร์ลิง CVHLUX จะชำระภายในวันที่ 31 ธันวาคม 2561

8.2.5	เมื่อวันที่ 12 มกราคม 2561 บริษัท เอเชีย แคน แมนูแฟคเจอริ่ง จำกัด (บริษัทย่อยแห่งหนึ่ง) ได้เรียกชำระค่าหุ้นเพิ่มเติมสำหรับหุ้นสามัญที่ยังเรียกชำระไม่เต็มมูลค่าจำนวน 6,990,000 หุ้น เป็นจำนวน 120.0 ล้านบาท หรือคิดเป็นมูลค่าหุ้นละ 17.17 บาท โดยบริษัทย่อยดังกล่าวได้รับชำระค่าหุ้นที่เรียกชำระเพิ่มเติมเรียบร้อยแล้วเมื่อวันที่ 12 มกราคม 2561 มีผลทำให้บริษัทย่อยดังกล่าวมีทุนที่ออกจำหน่ายและชำระแล้วเพิ่มขึ้นจาก 420.4 ล้านบาท เป็น 540.4 ล้านบาท

8.3	บริษัทย่อยที่ยังไม่ได้จัดตั้ง

เมื่อวันที่ 11 สิงหาคม 2560 ที่ประชุมคณะกรรมการบริษัทฯมีมติอนุมัติให้จัดตั้งบริษัทย่อยแห่งใหม่ในประเทศไทย เพื่อประกอบธุรกิจโลจิสติกส์ โดยมีทุนจดทะเบียนไม่เกิน 100 ล้านบาท

ต่อมา เมื่อวันที่ 21 กุมภาพันธ์ 2561 ที่ประชุมคณะกรรมการบริษัทฯมีมติอนุมัติให้ยกเลิกการจัดตั้ง         บริษัทย่อยในประเทศไทยเพื่อประกอบธุรกิจโลจิสติกส์ดังกล่าว เนื่องจากคณะกรรมการของบริษัทฯ พิจารณาแล้วเห็นสมควรว่ายังไม่เหมาะสมกับการดำเนินธุรกิจในปัจจุบันของกลุ่มบริษัทฯ

9.	อสังหาริมทรัพย์เพื่อการลงทุน

รายการเปลี่ยนแปลงของบัญชีอสังหาริมทรัพย์เพื่อการลงทุนสำหรับงวดสามเดือนสิ้นสุดวันที่ 31 มีนาคม 2561 สรุปได้ดังนี้

(หน่วย: พันบาท)

10.	ที่ดิน อาคาร และอุปกรณ์

รายการเปลี่ยนแปลงของบัญชีที่ดิน อาคาร และอุปกรณ์สำหรับงวดสามเดือนสิ้นสุดวันที่ 31 มีนาคม 2561 สรุปได้ดังนี้

(หน่วย: พันบาท)

11.	ค่าความนิยม

รายการเปลี่ยนแปลงของบัญชีค่าความนิยมสำหรับงวดสามเดือนสิ้นสุดวันที่ 31 มีนาคม 2561 สรุปได้ดังนี้

12.	สินทรัพย์ไม่มีตัวตน

รายการเปลี่ยนแปลงของบัญชีสินทรัพย์ไม่มีตัวตนสำหรับงวดสามเดือนสิ้นสุดวันที่ 31 มีนาคม 2561 สรุปได้ดังนี้

(หน่วย: พันบาท)

13.	เงินกู้ยืมระยะสั้นจากสถาบันการเงิน

เงินกู้ยืมระยะสั้นจากสถาบันการเงินคิดดอกเบี้ยในอัตราคงที่อ้างอิงจากอัตราดอกเบี้ยเงินกู้ยืมของธนาคารพาณิชย์ เงินกู้ยืมระยะสั้นดังกล่าวไม่มีภาระค้ำประกันและไม่มีเงื่อนไขทางการเงินที่ต้องปฏิบัติตาม

14.	เจ้าหนี้การค้าและเจ้าหนี้อื่น

15.	เงินกู้ยืมระยะสั้นจากผู้มีส่วนได้เสียที่ไม่มีอำนาจควบคุมของบริษัทย่อย

เงินกู้ยืมระยะสั้นนี้เป็นเงินกู้ยืมซึ่งบริษัท คาราบาวเวนเจอร์โฮลดิ้งส์ (ลักซ์เซมเบิร์ก) จำกัด (CVHLUX) (บริษัทย่อยแห่งหนึ่ง) กู้ยืมจากบริษัท อินเตอร์คาราบาวไพรเวท ลิมิเต็ด (ICSG) ซึ่งเป็นผู้มีส่วนได้เสียที่ไม่มีอำนาจควบคุมของบริษัทย่อยดังกล่าว ณ วันที่ 31 ธันวาคม 2560 ยอดคงเหลือของเงินกู้ยืมนี้มีจำนวน 1.3 ล้านปอนด์สเตอร์ลิง (หรือเทียบเท่า 57.1 ล้านบาท) คิดดอกเบี้ยในอัตราคงที่ และครบกำหนดชำระคืนเมื่อทวงถาม

ต่อมาเมื่อวันที่ 8 มกราคม 2561 CVHLUX ได้ดำเนินการแปลงเงินกู้ยืมระยะสั้นดังกล่าวทั้งหมดและดอกเบี้ยค้างจ่ายรวมจำนวน 1.3 ล้านปอนด์สเตอร์ลิง (หรือเทียบเท่า 58.6 ล้านบาท) เป็นทุนตามที่กล่าวไว้ในหมายเหตุประกอบงบการเงินข้อ 8.2.4

16.	เงินกู้ยืมระยะยาวจากสถาบันการเงิน

ในระหว่างงวดสามเดือนสิ้นสุดวันที่ 31 มีนาคม 2561 เงินกู้ยืมระยะยาวจากสถาบันการเงินมีการเคลื่อนไหวดังนี้

เมื่อวันที่ 26 ธันวาคม 2559 บริษัทฯได้เข้าทำสัญญาเงินกู้ยืมระยะยาวกับสถาบันการเงินแห่งหนึ่งในวงเงิน 1,000 ล้านบาท ซึ่งบริษัทฯได้เบิกเงินกู้ดังกล่าวมาใช้แล้วเต็มจำนวนโดยคิดดอกเบี้ยในอัตราอ้างอิง MLR ลบอัตราคงที่ต่อปี เงินกู้นี้มีกำหนดระยะเวลาผ่อนชำระเริ่มตั้งแต่เดือนมิถุนายน 2561 โดยมีกำหนดชำระคืนทั้งสิ้น 10 งวด ทุก ๆ สามเดือน เงินกู้ยืมระยะยาวดังกล่าวไม่มีหลักทรัพย์ค้ำประกัน และไม่มีเงื่อนไขทางการเงินที่ต้องปฏิบัติตาม

เมื่อวันที่ 2 มิถุนายน 2560 บริษัทย่อยแห่งหนึ่งได้เข้าทำสัญญาเงินกู้ยืมระยะยาวกับสถาบันการเงินแห่งหนึ่งในวงเงิน 1,500 ล้านบาท โดยคิดดอกเบี้ยในอัตราอ้างอิง MLR ลบอัตราคงที่ต่อปี เงินกู้นี้มีกำหนดระยะเวลาผ่อนชำระเริ่มตั้งแต่เดือนมิถุนายน 2562 โดยมีกำหนดชำระคืนทั้งสิ้น 12 งวด ทุก ๆ สามเดือน เงินกู้ยืมระยะยาวดังกล่าวค้ำประกันโดยบริษัทฯ (ตามที่กล่าวไว้ในหมายเหตุ 23.5.2) ภายใต้เงื่อนไขของสัญญาเงินกู้ยืมดังกล่าว บริษัทย่อยจะต้องปฏิบัติตามเงื่อนไขและข้อจำกัดต่างๆที่กำหนดในสัญญาดังกล่าว เช่น ดำรงอัตราส่วนหนี้สินต่อส่วนของผู้ถือหุ้นของงบการเงินรวมของกลุ่มบริษัทฯให้เป็นไปตามอัตราที่กำหนดในสัญญา ณ วันที่ 31 มีนาคม 2561 บริษัทย่อยดังกล่าวเบิกเงินกู้ดังกล่าวมาใช้เป็นจำนวน 1,118 ล้านบาท          (31 ธันวาคม 2560: 1,078 ล้านบาท)

เมื่อวันที่ 12 กรกฎาคม 2560 บริษัทย่อยอีกแห่งหนึ่งได้เข้าทำสัญญาเงินกู้ยืมระยะยาวกับสถาบันการเงินแห่งหนึ่งในวงเงิน 1,455 ล้านบาท โดยคิดดอกเบี้ยในอัตราคงที่ใน 2 ปีแรก และอัตราอ้างอิง MLR ลบอัตราคงที่ต่อปีในปีต่อ ๆ ไป เงินกู้นี้มีกำหนดระยะเวลาผ่อนชำระ เริ่มตั้งแต่เดือนสิงหาคม 2562 โดยมีกำหนดชำระคืนทุก ๆ หนึ่งเดือน เป็นระยะเวลาทั้งสิ้น 5 ปี เงินกู้ยืมระยะยาวดังกล่าวไม่มีหลักทรัพย์ค้ำประกัน ภายใต้เงื่อนไขของสัญญาเงินกู้ยืมดังกล่าว บริษัทย่อยจะต้องปฏิบัติตามเงื่อนไขและข้อจำกัดต่างๆที่กำหนดในสัญญาดังกล่าว เช่น ดำรงอัตราส่วนหนี้สินต่อส่วนของผู้ถือหุ้นของบริษัทย่อยดังกล่าวให้เป็นไปตามอัตราที่กำหนดในสัญญา ณ วันที่ 31 มีนาคม 2561 บริษัทย่อยดังกล่าวเบิกเงินกู้ดังกล่าวมาใช้เป็นจำนวน 875  ล้านบาท (31 ธันวาคม 2560: 412 ล้านบาท)

17.	สำรองผลประโยชน์ระยะยาวของพนักงาน

ในระหว่างงวดสามเดือนสิ้นสุดวันที่ 31 มีนาคม 2561 สำรองผลประโยชน์ระยะยาวของพนักงาน ซึ่งเป็นเงินชดเชยพนักงานเมื่อออกจากงานมีการเคลื่อนไหวดังนี้

(หน่วย: พันบาท)

18.	สำรองตามกฎหมาย

ภายใต้บทบัญญัติของมาตรา 116 แห่งพระราชบัญญัติบริษัทมหาชนจำกัด พ.ศ. 2535 บริษัทฯต้องจัดสรรกำไรสุทธิประจำปีส่วนหนึ่งไว้เป็นทุนสำรองไม่น้อยกว่าร้อยละ 5 ของกำไรสุทธิประจำปีหักด้วยยอดขาดทุนสะสมยกมา (ถ้ามี) จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน สำรองตามกฎหมายดังกล่าวไม่สามารถนำไปจ่ายเงินปันผลได้ บริษัทฯได้จัดสรรสำรองตามกฎหมายไว้ครบถ้วนแล้ว

19.	รายได้อื่น

(หน่วย: พันบาท)

20.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2561 และ 2560 สรุปได้ดังนี้

(หน่วย: พันบาท)

21.	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นส่วนของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

(หน่วย: พันบาท)

22.	ข้อมูลทางการเงินจำแนกตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทฯคือประธานเจ้าหน้าที่บริหาร

เพื่อวัตถุประสงค์ในการบริหารงาน บริษัทฯจัดโครงสร้างองค์กรเป็นหน่วยธุรกิจตามประเภทของผลิตภัณฑ์และบริการ ในระหว่างงวดปัจจุบัน บริษัทฯและบริษัทย่อยได้เปลี่ยนแปลงโครงสร้างของส่วนงานดำเนินงานจากปี 2560 เป็นดังนี้

ผลิตและจำหน่ายเครื่องดื่มบำรุงกำลัง

ผลิตและจำหน่ายสินค้าภายใต้ตราสินค้าคาราบาว

จัดจำหน่ายสินค้าอื่น

ผู้มีอำนาจตัดสินใจสูงสุดสอบทานผลการดำเนินงานของแต่ละหน่วยธุรกิจแยกจากกันเพื่อวัตถุประสงค์ในการตัดสินใจเกี่ยวกับการจัดสรรทรัพยากรและการประเมินผลการปฏิบัติงาน บริษัทฯและบริษัทย่อยประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานและสินทรัพย์รวมซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน

การบันทึกบัญชีสำหรับรายการระหว่างส่วนงานที่รายงานเป็นไปในลักษณะเดียวกับการบันทึกบัญชีสำหรับรายการธุรกิจกับบุคคลภายนอก

ข้อมูลรายได้และกำไรของส่วนงานของบริษัทฯและบริษัทย่อยสำหรับงวดสามเดือนสิ้นสุดวันที่ 31 มีนาคม 2561 และ 2560 มีดังต่อไปนี้

(หน่วย: ล้านบาท)

(หน่วย: ล้านบาท)

ข้อมูลเกี่ยวกับเขตภูมิศาสตร์

รายได้จากลูกค้าภายนอกกำหนดขึ้นตามสถานที่ตั้งของลูกค้า

(หน่วย: ล้านบาท)

ในระหว่างงวดสามเดือนสิ้นสุดวันที่ 31 มีนาคม 2561 บริษัทฯและบริษัทย่อยมีรายได้จากการขายสินค้าในประเทศคิดเป็นร้อยละ 54 และรายได้จากการขายสินค้าต่างประเทศคิดเป็นร้อยละ 46 (31 มีนาคม 2560: รายได้จากการขายสินค้าในประเทศคิดเป็นร้อยละ 67 และรายได้จากการขายสินค้าต่างประเทศคิดเป็นร้อยละ 33)

ข้อมูลเกี่ยวกับลูกค้ารายใหญ่

ในระหว่างงวดสามเดือนสิ้นสุดวันที่ 31 มีนาคม 2561 บริษัทฯและบริษัทย่อยมีรายได้จากลูกค้ารายใหญ่จำนวน 1 ราย ที่มีมูลค่ามากกว่าร้อยละ 10 ของรายได้รวมของกิจการ (31 มีนาคม 2560: จำนวน 1 ราย)

23.	ภาระผูกพันและหนี้สินที่อาจเกิดขึ้น

23.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2561 บริษัทย่อยมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการก่อสร้างอาคารโรงงาน ซื้อเครื่องจักรและพัฒนาสินทรัพย์ไม่มีตัวตน ดังนี้

23.2	ภาระผูกพันเกี่ยวกับสัญญาเช่าดำเนินงานและสัญญาบริการ

บริษัทฯและบริษัทย่อยได้เข้าทำสัญญาเช่าดำเนินงานที่เกี่ยวข้องกับการเช่าพื้นที่สำนักงาน รถยนต์และอุปกรณ์ และสัญญาบริการอื่นๆอายุของสัญญามีระยะเวลาประมาณ 1 ปี ถึง 5 ปี

ณ วันที่ 31 มีนาคม 2561 บริษัทฯและบริษัทย่อย มีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานที่บอกเลิกไม่ได้และสัญญาบริการ ดังนี้

23.3	สัญญาสำคัญกับกิจการที่เกี่ยวข้องกัน

23.3.1	เมื่อวันที่ 17 กรกฎาคม 2555 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท ตะวันแดง ดีซีเอ็ม จำกัด (บริษัทย่อยอีกแห่งหนึ่ง) ได้ทำสัญญาการแต่งตั้งผู้จัดจำหน่ายหรือผู้ซื้อ โดยตกลงให้ บริษัท ตะวันแดง ดีซีเอ็ม จำกัด เป็น ผู้จำหน่ายสินค้าของบริษัท คาราบาวตะวันแดง จำกัด แต่เพียงผู้เดียว สัญญานี้มีระยะเวลา 10 ปี สิ้นสุดวันที่ 14 ตุลาคม 2565 และสามารถต่ออายุสัญญาต่อไปได้ทุกๆ 5 ปี ภายใต้สัญญาฉบับนี้บริษัท คาราบาวตะวันแดง จำกัด จะจ่ายค่าตอบแทนแก่บริษัท ตะวันแดง ดีซีเอ็ม จำกัด ตามข้อกำหนดและเงื่อนไขที่ระบุในสัญญาและรับผิดชอบค่าใช้จ่ายในการโฆษณาและการส่งเสริมการขายแก่ผู้บริโภค

23.3.2	บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท เอเชียแปซิฟิกกลาส จำกัด (บริษัทย่อยอีกแห่งหนึ่ง) ได้ตกลงทำสัญญาซื้อขายขวดแก้วสีชา ขนาด 150 มิลลิลิตร และขวดแก้วสีใสขนาด 250 มิลลิลิตร ตามจำนวนและรูปแบบที่ระบุไว้ในสัญญา ทั้งนี้สัญญามีผลบังคับใช้ตั้งแต่วันที่ทำสัญญาไปจนกว่าจะมีการบอกเลิกสัญญาโดยฝ่ายใดฝ่ายหนึ่ง

23.3.3	เมื่อวันที่ 20 พฤศจิกายน 2556 บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาจ้างบริษัทที่เกี่ยวข้องกันแห่งหนึ่งเพื่อประชาสัมพันธ์สินค้าและภาพลักษณ์ของสินค้าโดยบริษัทฯย่อยดังกล่าวตกลงจ่ายค่าประชาสัมพันธ์ในอัตราปีละ 10 ล้านบาท สัญญานี้มีระยะเวลา 3 ปี มีผลบังคับใช้ตั้งแต่วันที่ 1 มกราคม 2557 ถึงวันที่ 31 ธันวาคม 2559

เมื่อวันที่ 1 กรกฏาคม 2557 บริษัทย่อยดังกล่าวได้ทำสัญญาแก้ไขเพิ่มเติมเกี่ยวกับการเปลี่ยนแปลงระยะเวลาสัญญาจาก 3 ปี เป็น 5 ปี โดยจ่ายค่าประชาสัมพันธ์ในอัตราเดิม นอกจากนี้บริษัทย่อยดังกล่าวตกลงที่จะต่ออายุสัญญาฉบับนี้ออกไปอีก 5 ปีโดยอัตโนมัติภายหลังสิ้นสุดสัญญาในวันที่ 31 ธันวาคม 2561 และตกลงจ่ายค่าประชาสัมพันธ์ในอัตราปีละ 12 ล้านบาท ทั้งนี้สัญญาฉบับนี้มีผลบังคับใช้ตั้งแต่วันที่ 1 กรกฎาคม 2557 เป็นต้นไป

23.3.4	เมื่อวันที่ 6 มกราคม 2557 บริษัทฯได้ตกลงทำสัญญาในการให้ความช่วยเหลือด้านการบริการและการจัดการกับบริษัทย่อยทั้งสามแห่ง สัญญามีระยะเวลา 5 ปี มีผลบังคับใช้ตั้งแต่วันที่ 1 มกราคม 2557 ถึงวันที่ 31 ธันวาคม 2561 ภายใต้ข้อตกลงดังกล่าว บริษัทฯได้รับค่าตอบแทนเป็นรายเดือนรวมทั้งสิ้นเดือนละ 10 ล้านบาทต่อเดือน

เมื่อวันที่ 17 กุมภาพันธ์ 2559 บริษัทฯและบริษัทย่อยได้ทำสัญญาแก้ไขเพิ่มเติมเกี่ยวกับการเปลี่ยนแปลงค่าตอบแทนจาก 10 ล้านบาทต่อเดือน เป็น 15 ล้านบาทต่อเดือน โดยมีผลบังคับใช้ตั้งแต่วันที่ 1 มกราคม 2559 ถึงวันที่ 31 ธันวาคม 2561

เมื่อวันที่ 23 มกราคม 2560 บริษัทฯและบริษัทย่อยได้ทำสัญญาแก้ไขเพิ่มเติมเกี่ยวกับการเปลี่ยนแปลงค่าตอบแทนจากเดือนละ 15 ล้านบาท เป็นเดือนละ 20 ล้านบาท โดยมีผลบังคับใช้ตั้งแต่วันที่ 1 มกราคม 2560 ถึงวันที่ 31 ธันวาคม 2561

เมื่อวันที่ 25 มกราคม 2561 บริษัทฯได้ทำสัญญาในการให้ความช่วยเหลือด้านบริการและการจัดการกับบริษัทย่อยอีกแห่งหนึ่งมีผลบังคับใช้ตั้งแต่วันที่ 1 พฤศจิกายน 2560 ไปจนกว่าจะมีการบอกเลิกสัญญาโดยฝ่ายใดฝ่ายหนึ่ง ภายใต้ข้อตกลงดังกล่าวบริษัทฯได้รับค่าตอบแทน 1.2 ล้านบาทต่อเดือน

23.3.5	บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาให้เช่าพื้นที่และบริการกับบริษัทฯ บริษัทย่อยอีกสองแห่งและบริษัทที่เกี่ยวข้องกันอีกสองแห่ง สัญญามีระยะเวลา 3 ปี ภายใต้ข้อตกลงดังกล่าว บริษัท คาราบาวตะวันแดง จำกัด ได้รับค่าเช่าพื้นที่และค่าบริการเป็นรายเดือนรวมทั้งสิ้น 1.6 ล้านบาทต่อเดือน

23.3.6	เมื่อวันที่ 1 กุมภาพันธ์ 2559 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท ตะวันแดง ดีซีเอ็ม จำกัด (บริษัทย่อยอีกแห่งหนึ่ง) ได้ทำสัญญาลิขสิทธิ์ เพื่อใช้เครื่องหมายการค้าของบริษัท คาราบาวตะวันแดง จำกัด สำหรับสินค้าบางประเภท สัญญามีระยะเวลา 2 ปี มีผลบังคับใช้ตั้งแต่ วันที่ 1 กุมภาพันธ์ 2559 ถึงวันที่ 31 มกราคม 2561 หรือจนกว่าจะมีการบอกเลิกสัญญาโดยฝ่ายใดฝ่ายหนึ่ง ภายใต้สัญญาดังกล่าว บริษัท ตะวันแดง ดีซีเอ็ม จำกัด จะต้องจ่ายเงินค่าธรรมเนียมการใช้เครื่องหมายการค้าตามที่ระบุไว้ในสัญญา ทั้งนี้บริษัท คาราบาวตะวันแดง จำกัด จะรับผิดชอบค่าใช้จ่ายในการตลาดของสินค้าภายใต้เครื่องหมายการค้าดังกล่าว

23.3.7	บริษัท ตะวันแดง ดีซีเอ็ม จำกัด (บริษัทย่อยแห่งหนึ่ง) ได้ทำสัญญาแต่งตั้งผู้จัดจำหน่ายหรือผู้ซื้อกับบริษัทที่เกี่ยวข้องกันจำนวนสามแห่ง โดยตกลงให้บริษัท ตะวันแดง ดีซีเอ็ม จำกัด เป็นผู้จำหน่ายสินค้าของบริษัทที่เกี่ยวข้องกันดังกล่าว สัญญานี้มีระยะเวลา 1 ปี และสามารถต่ออายุสัญญาต่อไปได้ทุกๆปี ภายใต้สัญญาฉบับนี้ บริษัทที่เกี่ยวข้องกันดังกล่าว จะจ่ายค่าตอบแทนแก่บริษัท ตะวันแดง    ดีซีเอ็ม จำกัด ตามข้อกำหนดและเงื่อนไขที่ระบุในสัญญาและรับผิดชอบค่าใช้จ่ายในการโฆษณาและการส่งเสริมการขายแก่ผู้บริโภค

23.3.8	เมื่อวันที่ 20 ตุลาคม 2559 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท          คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยอีกแห่งหนึ่ง) ได้ทำสัญญาการแต่งตั้ง         ผู้จัดจำหน่ายโดยตกลงให้บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด เป็นผู้จำหน่ายสินค้าของบริษัท คาราบาวตะวันแดง จำกัด แต่เพียงผู้เดียวในประเทศต่างๆตามที่ระบุไว้ในสัญญา สัญญานี้มีระยะเวลา 9 ปี สิ้นสุดวันที่ 19 ตุลาคม 2568

23.3.9	เมื่อวันที่ 1 กรกฎาคม 2560 บริษัท เอเชีย แคน แมนูแฟคเจอริ่ง จำกัด (บริษัทย่อยแห่งหนึ่ง) ได้เข้าทำสัญญาเพื่อรับสิทธิ์ในความรู้และทักษะในการผลิตสินค้ากับบริษัทที่ไม่เกี่ยวข้องกันในต่างประเทศแห่งหนึ่ง สัญญาดังกล่าวมีผลบังคับใช้ตั้งแต่วันที่ทำสัญญาไปจนกว่าจะมีการบอกเลิกสัญญาโดยฝ่ายใดฝ่ายหนึ่ง ภายใต้ข้อตกลงดังกล่าว บริษัทย่อยดังกล่าวได้ชำระค่าสิทธิ์ดังกล่าวแล้วเป็นจำนวน 50 ล้านบาท นอกจากนี้ บริษัทย่อยดังกล่าวจะต้องจ่ายค่าธรรมเนียมการใช้สิทธิ์เป็นรายไตรมาสในอัตราที่ระบุในสัญญา

23.3.10	เมื่อวันที่ 1 กันยายน 2560 บริษัท เอเชียแปซิฟิกกลาส จำกัด (บริษัทย่อยแห่งหนึ่ง) ได้ทำสัญญาให้เช่าที่ดินกับบริษัท เอเชียแปซิฟิกแคน จำกัด (บริษัทย่อยอีกแห่งหนึ่ง) สัญญานี้มีระยะเวลา 30 ปี สิ้นสุดวันที่ 31 สิงหาคม 2590 และสามารถต่ออายุสัญญาได้ ภายใต้สัญญาฉบับนี้ บริษัท เอเชียแปซิฟิกกลาส จำกัด ได้รับค่าเช่าล่วงหน้าดังกล่าวแล้วเป็นจำนวน 50 ล้านบาท

23.4	สัญญาร่วมสนับสนุนการประชาสัมพันธ์

23.4.1	เมื่อวันที่ 16 กรกฎาคม 2558 และวันที่ 1 เมษายน 2559 บริษัท คาราบาวตะวันแดง จำกัด (บริษัทย่อยแห่งหนึ่ง) ได้ทำสัญญาร่วมสนับสนุนทางการเงินแก่สโมสรฟุตบอลในประเทศสองแห่ง ภายใต้สัญญาดังกล่าวบริษัทย่อยได้รับสิทธิประโยชน์และการโฆษณาประชาสัมพันธ์ตามเงื่อนไขที่ระบุไว้ในสัญญา สัญญามีผลบังคับใช้ตั้งแต่วันที่ทำสัญญาจนถึงวันที่ 31 ธันวาคม 2562 และวันที่              31 ธันวาคม 2563 โดยบริษัทย่อยมีภาระผูกพันที่จะต้องจ่ายค่าสนับสนุนทางการเงินดังกล่าวรวมทั้งสิ้นปีละ 6 ล้านบาท

23.4.2	เมื่อวันที่ 18 พฤศจิกายน 2558 บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัทที่ไม่เกี่ยวข้องกันในต่างประเทศแห่งหนึ่งได้ทำสัญญาร่วมสนับสนุนการประชาสัมพันธ์กับสโมสรฟุตบอลแห่งหนึ่งที่จัดตั้งขึ้นตามกฎหมายของประเทศอังกฤษ ภายใต้สัญญาดังกล่าวบริษัทย่อยได้รับสิทธิในการเผยแพร่ประชาสัมพันธ์ชื่อและเครื่องหมายการค้าของบริษัทย่อยในการแข่งขันฟุตบอล สัญญามีระยะเวลา 3 ปี มีผลบังคับใช้ตั้งแต่วันที่ 1 พฤษภาคม 2559 ถึงวันที่ 30 มิถุนายน 2562

เมื่อวันที่ 10 มกราคม 2560 บริษัทที่ไม่เกี่ยวข้องกันดังกล่าวได้ทำสัญญาเพื่อโอนสิทธิและภาระผูกพันที่เกี่ยวกับสัญญาร่วมสนับสนุนการประชาสัมพันธ์ให้กับบริษัท อินเตอร์คาราบาว ลิมิเต็ด (บริษัทย่อยอีกแห่งหนึ่ง) และบริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยอีกแห่งหนึ่ง) สัญญาดังกล่าวมีผลบังคับใช้ตั้งแต่วันที่ 21 ตุลาคม 2559

เมื่อวันที่ 27 เมษายน 2560 บริษัทย่อยทั้ง 3 แห่งดังกล่าวได้ทำสัญญาแก้ไขเพิ่มเติมเกี่ยวกับสิทธิและค่าสนับสนุนในการเผยแพร่ประชาสัมพันธ์ โดยได้รับเงื่อนไขพิเศษเพิ่มระยะเวลาของสัญญาจาก    3 ปี เป็น 5 ปี สิ้นสุดวันที่ 30 มิถุนายน 2564 และมีค่าสนับสนุนเพิ่มเติมทั้งหมดจำนวน 3 ล้านปอนด์สเตอร์ลิง อย่างไรก็ตามสิทธิในการเผยแพร่ประชาสัมพันธ์ในปีที่ 4 - 5 จะลดลงจากการเป็นคู่ค้าหลัก (Principal Partner) มาเป็นผู้สนับสนุนหลัก (Global Sponsorship)

ณ วันที่ 31 มีนาคม 2561 บริษัท คาราบาวตะวันแดง จำกัด และบริษัทย่อยในต่างประเทศอีก 2 แห่ง มีภาระผูกพันที่จะต้องจ่ายค่าสนับสนุนให้แก่สโมสรฟุตบอลดังกล่าวเป็นจำนวน 3.6 ล้านปอนด์สเตอร์ลิง และ 8.4 ล้านปอนด์สเตอร์ลิง ตามลำดับ

23.4.3	เมื่อวันที่ 16 มิถุนายน 2559 บริษัท อินเตอร์คาราบาว ลิมิเต็ด (บริษัทย่อยแห่งหนึ่ง) ได้ทำสัญญาร่วมสนับสนุนการประชาสัมพันธ์กับสโมสรฟุตบอลแห่งหนึ่งที่จัดตั้งขึ้นตามกฎหมายของประเทศอังกฤษ ภายใต้สัญญาดังกล่าวบริษัทย่อยได้รับสิทธิในการเผยแพร่ประชาสัมพันธ์ชื่อและเครื่องหมายการค้าของบริษัทย่อยในการแข่งขันฟุตบอล สัญญามีระยะเวลา 3 ปี มีผลบังคับใช้ตั้งแต่วันที่ 1 มิถุนายน2559 ถึงวันที่ 31 พฤษภาคม 2562 โดยบริษัทย่อยมีภาระผูกพันที่จะต้องจ่ายค่าสนับสนุนให้แก่สโมสรฟุตบอลดังกล่าวตามข้อกำหนดและเงื่อนไขที่ระบุในสัญญา

23.4.4	เมื่อวันที่ 1 พฤศจิกายน 2559 บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด (บริษัทย่อยแห่งหนึ่ง) ได้ทำสัญญาเป็นผู้ให้การสนับสนุนการแข่งขันฟุตบอลชิงถ้วยรางวัลของบริษัท ฟุตบอลลีก จำกัด ซึ่งเป็นบริษัทที่ตั้งอยู่ในประเทศอังกฤษ ภายใต้สัญญาดังกล่าวบริษัทย่อยได้รับสิทธิในการใช้ชื่อและเครื่องหมายการค้าของบริษัท คาราบาวตะวันแดง จำกัด (บริษัทย่อยอีกแห่งหนึ่ง) เพื่อเป็นชื่อในการแข่งขันฟุตบอลรายการดังกล่าวอย่างเป็นทางการ รวมถึงการเผยแพร่ประชาสัมพันธ์ชื่อและเครื่องหมายการค้าดังกล่าว เป็นระยะเวลา 3 ฤดูกาล (ตั้งแต่ฤดูกาล 2017/2018  - ฤดูกาล 2019/2020) โดยบริษัทย่อยมีภาระผูกพันที่จะต้องจ่ายค่าตอบแทนให้แก่บริษัทดังกล่าวตามเงื่อนไขและข้อตกลงที่ระบุในสัญญา สัญญาดังกล่าวมีระยะเวลา 3 ปี มีผลบังคับใช้ตั้งแต่วันที่ 1 มิถุนายน 2560 ถึงวันที่ 31 พฤษภาคม 2563

เมื่อวันที่ 30 มีนาคม 2561 บริษัท คาราบาวเวนเจอร์โฮลดิ้งส์ (ลักเซมเบิร์ก) จำกัด ได้ทำสัญญาแก้ไขเพิ่มเติมเพื่อโอนสิทธิและภาระผูกพันที่เกี่ยวกับสนับสนุนการแข่งขันฟุตบอลชิงถ้วยรางวัลของบริษัท ฟุตบอลลีก จำกัดให้กับบริษัท อินเตอร์คาราบาว ลิมิเต็ด (บริษัทย่อยอีกแห่งหนึ่ง) และบริษัท คาราบาวตะวันแดง จำกัด (บริษัทย่อยอีกแห่งหนึ่ง) สัญญาดังกล่าวมีผลบังคับใช้ตั้งแต่วันที่ 30 มีนาคม 2561

23.5	การค้ำประกัน

23.5.1	ณ วันที่ 31 มีนาคม 2561 บริษัทฯค้ำประกันวงเงินสินเชื่อในรูปแบบของเลตเตอร์ออฟเครดิตและสัญญาซื้อขายเงินตราต่างประเทศล่วงหน้าให้แก่บริษัท คาราบาวตะวันแดง จำกัด (บริษัทย่อยแห่งหนึ่ง) และบริษัท เอเชียแปซิฟิกกลาส จำกัด (บริษัทย่อยอีกแห่งหนึ่ง) ในวงเงินร่วมกันเป็นจำนวน 1,100 ล้านบาท

23.5.2	ณ วันที่ 31 มีนาคม 2561 บริษัทฯค้ำประกันเงินกู้ยืมระยะยาวให้แก่บริษัท คาราบาวตะวันแดง จำกัด (บริษัทย่อยแห่งหนึ่ง) ในวงเงิน 1,500 ล้านบาท

23.5.3	ณ วันที่ 31 มีนาคม 2561 บริษัทย่อยมีหนังสือค้ำประกันซึ่งออกโดยธนาคารในนามบริษัทย่อยเหลืออยู่เป็นจำนวน 57 ล้านบาท ซึ่งเกี่ยวเนื่องกับการค้ำประกันการใช้ไฟฟ้าและก๊าซธรรมชาติ และการยื่นภาษีสรรพสามิต

24.	เครื่องมือทางการเงิน

24.1	ความเสี่ยงจากอัตราแลกเปลี่ยน

บริษัทฯและบริษัทย่อยมีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้าและบริการเป็นเงินตราต่างประเทศ อย่างไรก็ตาม ณ วันที่ 31 มีนาคม 2561 บริษัทฯและบริษัทย่อยไม่มีการทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยง

ณ วันที่ 31 มีนาคม 2561 บริษัทฯและบริษัทย่อยมีสินทรัพย์และหนี้สินทางการเงินที่เป็นสกุลเงินตราต่างประเทศดังนี้

25.	เหตุการณ์ภายหลังรอบระยะเวลารายงาน

เมื่อวันที่ 25 เมษายน 2561 ที่ประชุมสามัญประจำปีผู้ถือหุ้นของบริษัทฯมีมติอนุมัติดังนี้

- 	อนุมัติการจ่ายเงินปันผลจากผลการดำเนินงานของปี 2560 ให้แก่ผู้ถือหุ้นในอัตราหุ้นละ 0.5 บาท รวมเป็นจำนวนเงินทั้งสิ้น 500 ล้านบาท ซึ่งเป็นการจ่ายเพิ่มจากเงินปันผลระหว่างกาลที่ได้จ่ายไปแล้ว 350 ล้านบาท โดยบริษัทฯจะจ่ายเงินปันผลให้แก่ผู้ถือหุ้นภายในวันที่ 11 พฤษภาคม 2561 เงินปันผลดังกล่าวจะบันทึกในไตรมาสที่สองของปี 2561

-	อนุมัติการออกและเสนอขายหุ้นกู้ในวงเงินรวมไม่เกิน 5,000 ล้านบาทหรือในสกุลเงินอื่นในจำนวนเทียบเท่ากัน โดยมีข้อกำหนดและเงื่อนไขหลักของหุ้นกู้ดังนี้

ชนิด:	หุ้นกู้ทุกประเภทและรูปแบบ (มีหลักประกันหรือไม่มีหลักประกัน) ทั้งนี้ ขึ้นอยู่กับความเหมาะสมของสภาวะตลาดในขณะออกและเสนอขายหุ้นกู้ในแต่ละคราว

สกุลเงิน:	เงินบาท และ/หรือ เงินสกุลต่างประเทศ โดยใช้อัตราแลกเปลี่ยนในขณะที่มีการออกและเสนอขายหุ้นกู้ในแต่ละคราว

มูลค่ารวมของหุ้นกู้:	วงเงินรวมไม่เกิน 5,000 ล้านบาท หรือเงินสกุลต่างประเทศในวงเงินเทียบเท่าเงินบาทจำนวนดังกล่าว

อายุ:	ขึ้นอยู่กับสภาวะตลาดในขณะที่ออกและเสนอขายหุ้นกู้ในแต่ละครั้ง และปัจจัยอื่นๆที่เกี่ยวข้อง

การเสนอขาย:	เสนอขายหุ้นกู้ในคราวเดียว หรือ หลายคราว และ/หรือเป็นโครงการ และ/หรือในลักษณะหมุนเวียน (Revolving) ให้แก่ประชาชนทั่วไป และ/หรือให้แก่ผู้ลงทุน โดยเฉพาะเจาะจง และ/หรือผู้ลงทุนประเภทสถาบันในประเทศ และ/หรือในต่างประเทศในคราวเดียวกัน หรือต่างคราวกัน ตามประกาศคณะกรรมการกำกับหลักทรัพย์ และตลาดหลักทรัพย์ และ/หรือสำนักงานคณะกรรมการกำกับหลักทรัพย์และตลาดหลักทรัพย์ และ/หรือกฎระเบียบและกฎหมายอื่น ๆ ที่เกี่ยวข้อง ที่มีผลใช้บังคับในขณะที่ออกและเสนอขายหุ้นกู้นั้น

การไถ่ถอนก่อนกำหนด:	ผู้ถือหุ้นกู้อาจมีสิทธิหรือไม่มีสิทธิขอให้บริษัทฯ ไถ่ถอนหุ้นกู้ก่อนครบกำหนด และ/หรือบริษัทฯ อาจมีหรือไม่มีสิทธิขอไถ่ถอนหุ้นกู้ก่อนครบกำหนด ทั้งนี้ ให้เป็นไปตามข้อตกลงและเงื่อนไขของหุ้นกู้ที่จะออกในแต่ละคราว

อัตราดอกเบี้ย:	ขึ้นอยู่กับสภาวะตลาดในขณะที่ออกและเสนอขายหุ้นกู้ในแต่ละครั้ง และปัจจัยอื่นๆที่เกี่ยวข้อง ทั้งนี้ ให้อยู่ภายใต้บังคับของประกาศคณะกรรมการกำกับตลาดทุน และ/หรือประกาศหรือกฎระเบียบอื่น ๆ ที่เกี่ยวข้องที่มีผลใช้บังคับในขณะที่ออกและเสนอขายหุ้นกู้ในแต่ละคราว

วัตถุประสงค์:	เพื่อปรับโครงสร้างต้นทุนทางการเงินของบริษัทฯ ขยายธุรกิจในอนาคต และ/หรือ เป็นเงินทุนหมุนเวียนของบริษัทฯ

โดยมอบหมายให้คณะกรรมการบริษัทฯ และ/หรือบุคคลที่คณะกรรมการบริษัทฯมอบหมายให้มีอำนาจ ดำเนินการดังต่อไปนี้

กำหนดรายละเอียดและเงื่อนไขอื่นๆ ที่เกี่ยวข้องกับหุ้นกู้ เช่น รูปแบบของหุ้นกู้ ชื่อ อัตราดอกเบี้ย อายุ การไถ่ถอน การแต่งตั้งผู้แทนผู้ถือหุ้นกู้ ตลอดจนกำหนดรายละเอียดที่เกี่ยวข้องกับการเสนอขาย ซึ่งรวมถึงแต่ไม่จำกัดเพียงราคา วิธีการ และระยะเวลาเสนอขาย และจัดสรร

แต่งตั้งที่ปรึกษาทางการเงิน และ/หรือ ผู้จัดจำหน่ายหลักทรัพย์ หรือบุคคลอื่นใดที่ต้องมีการแต่งตั้งตามกฎเกณฑ์ที่เกี่ยวข้อง หรือตามที่เห็นสมควร

ติดต่อเจรจา ตกลง ลงนาม แก้ไขสัญญาต่าง ๆ และ/หรือเอกสารอื่นๆ ที่เกี่ยวข้อง รวมถึงติดต่อให้ข้อมูลยื่นเอกสารต่อสำนักงาน ก.ล.ต. และ/หรือ หน่วยงานอื่นใดที่เกี่ยวข้องกับการออกและเสนอขายหุ้นกู้ และดำเนินการอื่นใดทุกประการที่เห็นว่าเหมาะสม

26.	การอนุมัติงบการเงิน

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 11 พฤษภาคม 2561

|  |  |  |  |  | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2561 | 2560 | 2561 | 2560 | 2560 |  |

| รายการธุรกิจกับบริษัทย่อย                   (ตัดออกจากงบการเงินรวมแล้ว) |  |  |  |  |  |  |

| รายได้ค่าบริหารจัดการ | - | - | 64 | 60 | 60 | ราคาตามสัญญา |

| ดอกเบี้ยรับ | - | - | 30 | 29 | 29 | ราคาตามสัญญา |

| ค่าเช่าและบริการจ่าย | - | - | 1 | 1 | 1 | ราคาตามสัญญา |

| รายได้อื่น | - | - | 1 | - | - | ราคาตลาด |

| รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน |

| ซื้อสินค้า | 201 | 51 | - | - | - | ราคาตลาด |

| ขายสินค้า | 15 | 21 | - | - | - | ราคาตลาด |

| ค่าใช้จ่ายส่งเสริมการขาย | 3 | 4 | - | - | - | ราคาตามสัญญา/      ราคาที่ตกลงร่วมกัน |

| ค่าใช้จ่ายอื่น | 2 | 1 | - | - | - | ราคาที่ตกลงร่วมกัน |

| รายได้ค่าบริการ | 2 | 1 | - | - | - | ราคาตามสัญญา |

| ค่าเช่ารับ | 1 | 1 | - | - | - | ราคาตามสัญญา |

| รายได้อื่น | 1 | 1 | - | - | - | ราคาตลาด |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

| ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 5) |  |  |  |  |

| บริษัทย่อย | - | - | 39,137 | 58,005 |

| บริษัทที่เกี่ยวข้องกัน                                                                                     (มีผู้ถือหุ้นและมีกรรมการร่วมกัน) | 16,496 | 17,213 | - | - |

| รวมลูกหนี้การค้าและลูกหนี้อื่น - กิจการที่เกี่ยวข้องกัน | 16,496 | 17,213 | 39,137 | 58,005 |

|  |  |  |  |  |

| เงินปันผลค้างรับจากกิจการที่เกี่ยวข้องกัน |  |  |  |  |

| บริษัทย่อย | - | - | 599,998 | 599,998 |

| รวมเงินปันผลค้างรับจากกิจการที่เกี่ยวข้องกัน | - | - | 599,998 | 599,998 |

|  |  |  |  |  |

| ลูกหนี้ระยะยาวอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 26,172 | 26,172 |

| รวมลูกหนี้ระยะยาวอื่น - กิจการที่เกี่ยวข้องกัน | - | - | 26,172 | 26,172 |

|  |  |  |  |  |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 14) |  |  |  |  |

| บริษัทที่เกี่ยวข้องกัน                                                   (มีผู้ถือหุ้นและมีกรรมการร่วมกัน) | 29,469 | 17,400 | - | - |

| รวมเจ้าหนี้การค้าและเจ้าหนี้อื่น - กิจการที่เกี่ยวข้องกัน | 29,469 | 17,400 | - | - |

|  |  |  |  |  |

| เงินมัดจำรับสำหรับการเช่า - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน                                                                                                (มีผู้ถือหุ้นและมีกรรมการร่วมกัน) | 2,757 | 2,757 | - | - |

| รวมเงินมัดจำรับสำหรับการเช่า - กิจการที่เกี่ยวข้องกัน | 2,757 | 2,757 | - | - |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| เงินให้กู้ยืม | เงินให้กู้ยืม | ลักษณะความสัมพันธ์ | ยอดคงเหลือ ณ วันที่           31 ธันวาคม 2560 | เพิ่มขึ้น          ระหว่างงวด | ลดลง      ระหว่างงวด | กำไร(ขาดทุน)จากอัตราแลกเปลี่ยน | ยอดคงเหลือ ณ วันที่                31 มีนาคม 2561 |

| บริษัท คาราบาวตะวันแดง จำกัด | บริษัท คาราบาวตะวันแดง จำกัด | บริษัทย่อย | 3,435,000 | 120,000 | (535,000) | - | 3,020,000 |

| บริษัท เอเชียแปซิฟิกกลาส จำกัด | บริษัท เอเชียแปซิฟิกกลาส จำกัด | บริษัทย่อย | 179,000 | 118,000 | - | - | 297,000 |

| บริษัท อินเตอร์คาราบาว ลิมิเต็ด | บริษัท อินเตอร์คาราบาว ลิมิเต็ด | บริษัทย่อย | 108,800 | - | (111,200) | 2,400 | - |

| บริษัท คาราบาวเทรดดิ้ง (ฮ่องกง) จำกัด | บริษัท คาราบาวเทรดดิ้ง (ฮ่องกง) จำกัด | บริษัทย่อย | 46,586 | - | (36,399) | (480) | 9,707 |

| รวม | รวม |  | 3,769,386 | 238,000 | (682,599) | 1,920 | 3,326,707 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2561 | 2560 | 2561 | 2560 |

| ผลประโยชน์ระยะสั้น | 39 | 37 | 39 | 37 |

| ผลประโยชน์หลังออกจากงาน | 1 | 1 | 1 | 1 |

| รวม | 40 | 38 | 40 | 38 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

| เงินสด | 200 | 200 | 10 | 10 |

| เงินฝากธนาคาร | 560,829 | 146,567 | 12,804 | 15,320 |

| รวมเงินสดและรายการเทียบเท่าเงินสด | 561,029 | 146,767 | 12,814 | 15,330 |



|  | (หน่วย: พันบาท) | (หน่วย: พันบาท) |

|  |  | งบการเงินรวม/                   งบการเงิน เฉพาะกิจการ |

| มูลค่าตามบัญชี ณ วันที่ 31 ธันวาคม 2560 | มูลค่าตามบัญชี ณ วันที่ 31 ธันวาคม 2560 | 7,130 |

| จำหน่ายระหว่างงวด | จำหน่ายระหว่างงวด |  |

| เงินสดรับจากการจำหน่าย | เงินสดรับจากการจำหน่าย | (7,139) |

| กำไรจากการจำหน่าย | กำไรจากการจำหน่าย | 9 |

| รวม | รวม | (7,130) |

| มูลค่าตามบัญชี ณ วันที่ 31 มีนาคม 2561 | มูลค่าตามบัญชี ณ วันที่ 31 มีนาคม 2561 | - |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 12,282 | 12,475 | - | - |

| ค้างชำระ |  |  |  |  |

| ไม่เกิน 3 เดือน | 93 | - | - | - |

| รวมลูกหนี้การค้า - กิจการที่เกี่ยวข้องกัน | 12,375 | 12,475 | - | - |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 561,967 | 615,512 | - | - |

| ค้างชำระ |  |  |  |  |

| ไม่เกิน 3 เดือน | 147,320 | 99,845 | - | - |

| 3 - 6 เดือน | 18,288 | 28,958 | - | - |

| 6 - 12 เดือน | 27,998 | - | - | - |

| รวมลูกหนี้การค้า - กิจการที่ไม่เกี่ยวข้องกัน | 755,573 | 744,315 | - | - |

| หัก: ค่าเผื่อหนี้สงสัยจะสูญ | (1,253) | (1,394) | - | - |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 754,320 | 742,921 | - | - |

| รวมลูกหนี้การค้า - สุทธิ | 766,695 | 755,396 | - | - |

| ลูกหนี้อื่น |  |  |  |  |

| ลูกหนี้อื่น - กิจการที่เกี่ยวข้องกัน | 3,931 | 4,526 | 238 | 2,776 |

| ลูกหนี้อื่น - กิจการที่ไม่เกี่ยวข้องกัน | 4,943 | 7,398 | - | - |

| รายได้ค้างรับ - กิจการที่เกี่ยวข้องกัน | 190 | 212 | 38,899 | 55,229 |

| รายได้ค้างรับ - กิจการที่ไม่เกี่ยวข้องกัน | 91 | 128 | - | 1 |

| ค่าใช้จ่ายจ่ายล่วงหน้า | 300,840 | 178,449 | 1,174 | 1,154 |

| เงินทดรองจ่าย | 10,394 | 1,308 | - | - |

| ภาษีสรรพสามิตรอเรียกคืน | 11,996 | 12,079 | - | - |

| อื่นๆ | 554 | 365 | - | - |

| รวมลูกหนี้อื่น | 332,939 | 204,465 | 40,311 | 59,160 |

| รวมลูกหนี้การค้าและลูกหนี้อื่น | 1,099,634 | 959,861 | 40,311 | 59,160 |



|  |  | งบการเงินรวม |

| ยอดคงเหลือ ณ วันที่ 31 ธันวาคม 2560 |  | 1,298 |

| การปรับลดมูลค่าสินค้าคงเหลือระหว่างงวด |  | 1,713 |

| ยอดคงเหลือ ณ วันที่ 31 มีนาคม 2561 |  | 3,011 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

| ภาษีมูลค่าเพิ่มรอเรียกคืน | 407,391 | 354,322 | - | - |

| ภาษีซื้อยังไม่ถึงกำหนดชำระ | 18,786 | 22,323 | 280 | 67 |

| วัสดุส่งเสริมการตลาด | 9,403 | 9,141 | - | - |

| อื่น ๆ | 6,353 | 3,388 | - | - |

| รวมสินทรัพย์หมุนเวียนอื่น | 441,933 | 389,174 | 280 | 67 |



| ชื่อบริษัท | ลักษณะของธุรกิจ | ทุนเรียกชำระแล้ว | ทุนเรียกชำระแล้ว | สัดส่วนเงินลงทุน | สัดส่วนเงินลงทุน | ราคาทุน | ราคาทุน |

|  |  | 31 มีนาคม | 31 ธันวาคม | 31 มีนาคม | 31 ธันวาคม | 31 มีนาคม | 31 ธันวาคม |

|  |  | 2561 | 2560 | 2561 | 2560 | 2561 | 2560 |

|  |  | (พันบาท) | (พันบาท) | (ร้อยละ) | (ร้อยละ) | (พันบาท) | (พันบาท) |

| บริษัทย่อยในประเทศ |  |  |  |  |  |  |  |

| บริษัท คาราบาวตะวันแดง จำกัด | ผลิตและจำหน่ายเครื่องดื่ม | 300,000 | 300,000 | 100 | 100 | 408,958 | 408,958 |

| บริษัท เอเชียแปซิฟิกกลาส จำกัด | ผลิตและจำหน่ายขวดและผลิตภัณฑ์จากแก้ว | 1,299,998 | 1,299,998 | 100 | 100 | 1,299,998 | 1,299,998 |

| บริษัท ตะวันแดง ดีซีเอ็ม จำกัด | บริหารจัดการการจัดจำหน่าย | 100,000 | 100,000 | 100 | 100 | 99,998 | 99,998 |

| บริษัท เอเชีย แคน แมนูแฟคเจอริ่ง จำกัด | ผลิตและจำหน่ายกระป๋องอลูมิเนียม | 540,400 | 420,400 | 74 | 74 | 399,896 | 311,096 |

| บริษัทย่อยในต่างประเทศ |  |  |  |  |  |  |  |

| บริษัท คาราบาวโฮลดิ้งส์ (ฮ่องกง) จำกัด | การลงทุน | 60.5 ล้านเหรียญสหรัฐอเมริกา | 34 ล้านเหรียญสหรัฐอเมริกา | 100 | 100 | 2,036,141 | 1,178,611 |

| บริษัท คาราบาวเทรดดิ้ง (ฮ่องกง) จำกัด | ประกอบธุรกิจการค้าระหว่างประเทศ | 5 หมื่นเหรียญสหรัฐอเมริกา | 5 หมื่นเหรียญสหรัฐอเมริกา | 100 | 100 | 1,758 | 1,758 |

| รวม |  |  |  |  |  | 4,246,749 | 3,300,419 |



|  | (หน่วย: พันบาท) |

|  | เพิ่มขึ้น (ลดลง) |

| เงินกู้ยืมระยะสั้นจากผู้มีส่วนได้เสียที่ไม่มีอำนาจควบคุมของบริษัทย่อย | (58,639) |

| ส่วนต่ำกว่าทุนจากเปลี่ยนแปลงสัดส่วนการถือหุ้นในบริษัทย่อยในต่างประเทศ | (368,686) |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย | 427,325 |



|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2560 | 103,163 |

| ซื้อเพิ่มระหว่างงวด - ราคาทุน | 823 |

| ค่าเสื่อมราคาสำหรับงวด | (1,011) |

| มูลค่าสุทธิตามบัญชี ณ วันที่ 31 มีนาคม 2561 | 102,975 |



|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2560 | 9,608,940 |

| ซื้อเพิ่มระหว่างงวด - ราคาทุน | 883,378 |

| ดอกเบี้ยจ่ายที่ถือเป็นต้นทุน | 7,113 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (1,601) |

| ค่าเสื่อมราคาสำหรับงวด | (100,957) |

| ผลต่างจากการแปลงค่างบการเงิน | (32) |

| มูลค่าสุทธิตามบัญชี ณ วันที่ 31 มีนาคม 2561 | 10,396,841 |



|  | (หน่วย: พันบาท) |

|  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2560 | 535,467 |

| หัก: ผลต่างจากการแปลงค่างบการเงิน | (1,920) |

| มูลค่าสุทธิตามบัญชี ณ วันที่ 31 มีนาคม 2561 | 533,547 |



|  | งบการเงินรวม | งบการเงิน      เฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2560 | 67,007 | 3,640 |

| ซื้อเพิ่มระหว่างงวด - ราคาทุน | 1,576 | 780 |

| ค่าตัดจำหน่ายสำหรับงวด | (1,238) | - |

| ผลต่างจากการแปลงค่างบการเงิน | (5) | - |

| มูลค่าสุทธิตามบัญชี ณ วันที่ 31 มีนาคม 2561 | 67,340 | 4,420 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม          2561 | 31 ธันวาคม 2560 | 31 มีนาคม          2561 | 31 ธันวาคม 2560 |

| เจ้าหนี้การค้า - กิจการที่เกี่ยวข้องกัน | 25,255 | 16,762 | - | - |

| เจ้าหนี้การค้า - กิจการที่ไม่เกี่ยวข้องกัน | 988,754 | 987,902 | - | - |

| เจ้าหนี้อื่น - กิจการที่เกี่ยวข้องกัน | 1,714 | 638 | - | - |

| เจ้าหนี้อื่น - กิจการที่ไม่เกี่ยวข้องกัน | 470,590 | 457,896 | 9,104 | 20,381 |

| ค่าใช้จ่ายค้างจ่าย - กิจการที่เกี่ยวข้องกัน | 2,500 | - | - | - |

| ค่าใช้จ่ายค้างจ่าย - กิจการที่ไม่เกี่ยวข้องกัน | 286,626 | 261,445 | 25,674 | 32,754 |

| ภาษีสรรพสามิตค้างจ่าย | 120,556 | 127,627 | - | - |

| รายได้รับล่วงหน้า | 96,754 | 44,927 | - | - |

| รวมเจ้าหนี้การค้าและเจ้าหนี้อื่น | 1,992,749 | 1,897,197 | 34,778 | 53,135 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม          2561 | 31 ธันวาคม 2560 | 31 มีนาคม          2561 | 31 ธันวาคม 2560 |

| เงินกู้ยืมระยะยาว | 2,993,090 | 2,490,400 | 1,000,000 | 1,000,000 |

| หัก: ส่วนที่ถึงกำหนดชำระภายในหนึ่งปี | (400,000) | (300,000) | (400,000) | (300,000) |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | 2,593,090 | 2,190,400 | 600,000 | 700,000 |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงิน                 เฉพาะกิจการ |

| ยอดคงเหลือ ณ วันที่ 31 ธันวาคม 2560 | 2,490,400 | 1,000,000 |

| บวก:	เพิ่มขึ้นระหว่างงวด | 502,690 | - |

| ยอดคงเหลือ ณ วันที่ 31 มีนาคม 2561 | 2,993,090 | 1,000,000 |



|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 31 ธันวาคม 2560 | 102,197 | 54,026 |

| ต้นทุนบริการในปัจจุบัน | 4,166 | 1,453 |

| ต้นทุนดอกเบี้ย | 742 | 280 |

| ยอดคงเหลือ ณ วันที่ 31 มีนาคม 2561 | 107,105 | 55,759 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2561 | 2560 | 2561 | 2560 |

| กำไรจากอัตราแลกเปลี่ยน | 20,679 | - | 1,948 | 578 |

| รายได้ค่าเช่าและค่าบริการ | 17,252 | 15,736 | - | - |

| รายได้จากการขายเศษวัสดุสิ้นเปลือง | 4,061 | 3,321 | - | - |

| รายได้จากการขายและแลกซื้อของรางวัล | 2,572 | 5,185 | - | - |

| กำไรจากการขายสินทรัพย์ | 995 | 882 | - | - |

| ดอกเบี้ยรับ | 4 | 1,100 | 29,855 | 29,726 |

| รายได้ค่าบริหารจัดการ | - | - | 63,600 | 60,000 |

| อื่นๆ | 7,458 | 9,494 | 685 | 1,632 |

| รวมรายได้อื่น | 53,021 | 35,718 | 96,088 | 91,936 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2561 | 2560 | 2561 | 2560 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลสำหรับงวด | 78,214 | 39,928 | 5,626 | 6,651 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 976 | 13,076 | (354) | (143) |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | 79,190 | 53,004 | 5,272 | 6,508 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2561 | 2560 | 2561 | 2560 |

| กำไรสำหรับงวดส่วนที่เป็นของผู้ถือหุ้นของบริษัทฯ (พันบาท) | 180,518 | 221,436 | 21,108 | 26,061 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 1,000,000 | 1,000,000 | 1,000,000 | 1,000,000 |

| กำไรต่อหุ้น (บาท/หุ้น) | 0.18 | 0.22 | 0.02 | 0.03 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 31 มีนาคม 2561 | สำหรับงวดสามเดือนสิ้นสุดวันที่ 31 มีนาคม 2561 | สำหรับงวดสามเดือนสิ้นสุดวันที่ 31 มีนาคม 2561 | สำหรับงวดสามเดือนสิ้นสุดวันที่ 31 มีนาคม 2561 | สำหรับงวดสามเดือนสิ้นสุดวันที่ 31 มีนาคม 2561 |

|  | ผลิตและจำหน่ายเครื่องดื่มบำรุงกำลัง | ผลิตและจำหน่ายสินค้าภายใต้ตราสินค้าคาราบาว | จัดจำหน่าย             สินค้าอื่น | อื่นๆ | รวม |

| รายได้ |  |  |  |  |  |

| รายได้จากการขายให้ลูกค้าภายนอก | 2,831 | 237 | 269 | 13 | 3,350 |

| กำไรขั้นต้นของส่วนงาน | 949 | 22 | 29 | 3 | 1,003 |

| รายได้อื่น |  |  |  |  | 53 |

| ค่าใช้จ่ายในการขาย |  |  |  |  | (627) |

| ค่าใช้จ่ายในการบริหาร |  |  |  |  | (195) |

| ค่าใช้จ่ายทางการเงิน |  |  |  |  | (25) |

| กำไรก่อนค่าใช้จ่ายภาษีเงินได้ |  |  |  |  | 209 |

| ค่าใช้จ่ายภาษีเงินได้ |  |  |  |  | (79) |

| กำไรสำหรับงวด |  |  |  |  | 130 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 | สำหรับงวดสามเดือนสิ้นสุดวันที่ 31 มีนาคม 2560 |

|  | ผลิตและจำหน่ายเครื่องดื่มบำรุงกำลัง | ผลิตและจำหน่ายสินค้าภายใต้ตราสินค้าคาราบาว | จัดจำหน่าย          สินค้าอื่น | อื่นๆ | รวม |

| รายได้ |  |  |  |  |  |

| รายได้จากการขายให้ลูกค้าภายนอก | 2,296 | 218 | 163 | 6 | 2,683 |

| กำไรขั้นต้นของส่วนงาน | 826 | 30 | 21 | 1 | 878 |

| รายได้อื่น |  |  |  |  | 36 |

| ค่าใช้จ่ายในการขาย |  |  |  |  | (563) |

| ค่าใช้จ่ายในการบริหาร |  |  |  |  | (170) |

| ค่าใช้จ่ายทางการเงิน |  |  |  |  | (5) |

| กำไรก่อนค่าใช้จ่ายภาษีเงินได้ |  |  |  |  | 176 |

| ค่าใช้จ่ายภาษีเงินได้ |  |  |  |  | (53) |

| กำไรสำหรับงวด |  |  |  |  | 123 |



|  | สำหรับงวดสามเดือน                                   สิ้นสุดวันที่ 31 มีนาคม | สำหรับงวดสามเดือน                                   สิ้นสุดวันที่ 31 มีนาคม |

|  | 2561 | 2560 |

| รายได้จากลูกค้าภายนอก |  |  |

| ในประเทศ |  |  |

| ประเทศไทย | 1,798 | 1,796 |

| ต่างประเทศ |  |  |

| ประเทศกัมพูชา | 1,032 | 588 |

| ประเทศจีน | 209 | 44 |

| ประเทศเมียนมาร์ | 162 | 105 |

| ประเทศเวียดนาม | 74 | 5 |

| สหราชอาณาจักร | 43 | 12 |

| อื่น ๆ | 32 | 133 |

| รวม | 3,350 | 2,683 |



|  | (หน่วย: ล้าน) | (หน่วย: ล้าน) |

| สกุลเงิน | งบการเงินรวม | งบการเงินเฉพาะกิจการ |

| บาท | 168.8 | 0.8 |

| เหรียญสหรัฐอเมริกา | 13.4 | - |

| ยูโร | 4.5 | - |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| จ่ายชำระ |  |  |

| ภายใน 1 ปี | 140.6 | 4.3 |

| มากกว่า 1 ปี แต่ไม่เกิน 5 ปี | 172.7 | 5.9 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |  |  |

|  | สินทรัพย์ | หนี้สิน | สินทรัพย์ | หนี้สิน | อัตราแลกเปลี่ยน | อัตราแลกเปลี่ยน |

| สกุลเงิน | ทางการเงิน | ทางการเงิน | ทางการเงิน | ทางการเงิน | อัตราซื้อ | อัตราขาย |

|  | (ล้าน) | (ล้าน) | (ล้าน) | (ล้าน) | (บาทต่อหนึ่งหน่วยเงินตราต่างประเทศ) | (บาทต่อหนึ่งหน่วยเงินตราต่างประเทศ) |

| ปอนด์สเตอร์ลิง | 7.1 | - | - | - | 43.3584 | 44.2991 |

| ยูโร | 0.9 | 6.7 | 0.3 | - | 38.0682 | 38.8106 |

| เหรียญสหรัฐอเมริกา | 1.0 | - | - | - | 31.0573 | 31.4063 |

| เยน | - | 6.6 | - | - | 0.2901 | 0.2978 |

| เหรียญฮ่องกง | - | 0.5 | - | - | 3.9410 | 4.0172 |

| หยวน | 42.4 | - | - | - | 4.9177 | 5.0388 |